09.06.2023. Nr. \_\_\_\_\_\_\_\_\_\_\_\_\_\_\_\_\_

APSTIPRINU

**\_\_\_\_\_\_\_\_\_\_\_\_\_\_**

*Valmieras Kultūras centra*

*vadītājs Toms Upners*

**Valmieras pilsētas svētku gājiena**

**“Valmiera lepojas”**

**Nolikums**

**1. Gājiena mērķis**

Valmieras pilsētas svētku gājiena “Valmieras lepojas” (turpmāk – Gājiens) mērķis ir stiprināt piederības sajūtu Valmieras pilsētai un Valmieras novadam un kuplināt svētku norisi, kopīgā gājienā iesaistot Valmieras novada pašvaldības iestādes, uzņēmumus, nevalstiskās organizācijas, amatiermākslas kolektīvus, iedzīvotājus un viesus.

**2. Gājiena rīkotājs**

Gājiena rīkotājs ir Valmieras novada pašvaldības iestāde “Valmieras Kultūras centrs” (turpmāk – Rīkotājs), Rīgas iela 10, Valmiera, Valmieras novads, LV-4201, t.64207201, kultura@valmierasnovads.lv.

**3. Gājiena laiks un vieta**

2023. gada 21. jūlijs no plkst. 19.00 līdz plkst. 20.30 Valmieras pilsētā saskaņā ar norises maršrutu. Pulcēšanās no plkst.18.00 Semināra ielā un Smilšu ielā saskaņā ar Rīkotāja norādījumiem.

**4. Gājiena maršruts**

Rīgas iela no Limbažu ielas un Semināra ielas krustojuma virzienā uz Valmieras centru - līdz Sv.Sīmaņa baznīcai (Bruņinieku iela 2, Valmiera). Transportlīdzekļi, kas gājienu noslēdz, sākot no Bruņinieku ielas 2, iekļaujas pilsētas satiksmē.

**5. Pieteikšanās gājienam**

Pieteikšanās līdz 2023.gada 14. jūlijam plkst.23.59, aizpildot elektroniskās pieteikšanās formu:  
<https://docs.google.com/forms/d/1EnefQ52GU_u5CM9IfbpNn3rEzDxBodVCpgoTcTwo5UU/edit>

Pieteikumā jānorāda kolektīva nosaukums un provizoriskais gājiena dalībnieku skaits, kontaktpersonas e-pasta adrese, tālruņa numurs, kā arī 3-5 teikumu  
apraksts par kolektīvu un motorizēto transportlīdzekļu skaitu, veidu, ja tādi plānoti.

**6. Gājiena dalībnieki**

Fiziskas personas (personu grupas, interešu grupas, komandas u.c.) un juridiskas personas (uzņēmumi, iestādes, kolektīvi, nevalstiskās organizācijas u.c.), turpmāk – Dalībnieki.

**7. Gājiena noformējums**

Vēlams - radošs, interesants, atpazīstams, ar vienojošiem elementiem apģērbā un/vai atribūtikā. Katras Dalībnieku grupas priekšgalā iet persona, kas nes atpazīstamības zīmi (vimpelis, karogs vai Rīkotāja izsniegta plāksne), uz kuras uzrakstīts kolektīva/uzņēmuma nosaukums.

Gājienā vienā plūsmā ar gājējiem ir atļauts izmantot motorizētus transportlīdzekļus, kas atbilst vieglā transportlīdzekļa izmēriem.

Transportlīdzekļiem, kas pārsniedz vieglā transportlīdzekļa izmērus, atļauts piedalīties, atrodoties gājiena beigu daļā, bet ne vairāk kā 1 transportlīdzeklis no kolektīva.

Visiem transportlīdzekļiem ir jābūt tehniskā kārtībā, ko apliecina Ceļu Satiksmes Drošības Direkcijas tehniskās apskates uzlīme vai Valsts Tehniskās uzraudzības aģentūras izsniegta uzlīme (atļauja).

**8. Gājiena norise**

Katrai Dalībnieku grupai tiks piešķirts kārtas numurs, to paziņojot līdz 2023.gada 19.  
jūlijam pieteikumā norādītās kontaktpersonas e-pastā. Pielikumā tiks pievienota informatīva karte ar stāšanās vietām gājienam. Gājiena dalībnieki stājas rindās, katrā ne mazāk kā četras personas.

Gājiena dalībnieki apņemas ievērot stāšanās laiku gājienam, distanci starp kolektīviem (ne mazāk un ne vairāk kā trīs līdz pieci metri), izpildīt gājiena Rīkotāja norādījumus.

**9. Cita informācija**

Par nolikuma neievērošanu, Rīkotājs patur tiesības neatļaut Dalībniekam doties  
Gājienā vai arī aizliegt dalību Gājiena laikā.

Informējam, ka Valmieras pilsētas svētku ietvaros rīkoto pasākumu laikā tiks veikta  
fotografēšana, video un/vai audiovizuāla fiksācija. Iegūtie materiāli tiks izmantoti ilustratīvi  
mākslinieciskiem mērķiem un publicitātei pašvaldības mājas lapā un sociālajās vietnēs.

**10. Kontaktinformācija**

Valmieras Kultūras centra kultūras projektu vadītāja Evija Dzvinko, tālr. 26899787, e-pasts: [evija.dzvinko@valmierasnovads.lv](mailto:evija.dzvinko@valmierasnovads.lv)